Peszéri kirandnlásaim. 81 
előbbről megmaradt terebélyes nyárfa, melyet sok helyt az ákácz 
ültetvény pótol. Ez utóbbi részt, vagyis a nagy fáktól nagyobbára 
megfosztott buczkákat és a bennök elterülő zsenge erdőt és számos 
tisztást épen úgy kutattuk át, mint a szál erdőt, melyben a tölgy 
mellett főleg az ákácz- és nyárfa tenyészik. A buczkás területü 
szál erdőnek azonban sok tisztása van, — részint homokos dom- 
bocskák, melyeken a 7 halpochares pannonica tápnövénye, a Gnap- 
halium arenarium, valamint a nálunk ritka Dracocephalum ruschy- 
anum is előfordul, — részint pedig mélyebben fekvő völgyecskék, 
melyekben mindenféle fű és virág buján terem. 
Az egész peszéri erdő, melynek legnagyobb részét bejártuk, 
mintegy oázist képez a beláthatatlanul elterülő szántóföld és legelő, 
valamint a Peszértől jobbra-balra délről, egészen Bajától északnak 
húzódó turjánok között, melyek -— Gyónt és Dabast érintve — 
egész Ócsáig, sőt tovább is terjednek. 
A dabasi gyűjtési terület ennéltogva teljesen elüt a peszéri- 
től. Itt a turjánok közt és mellett levő kevés nedves rétekre vol- 
tunk szorítkozva, hiszen a nyugatnak, valamint a Sáritól keletnek 
fekvő erdő is víz alatt áll. Ily nedves réteken, közvetlenül a tuiján 
szélén találtuk a N. Metelkana-, L. coenosa- és Lasiocampa pota- 
torta-hernyókat, valamint a Phragmatoecia castanea stb. lep- 
kéket is. 
Ennek a tájnak is megvannak a maga szépségei. Távolból 
ide kékellik a budai hegység, fölötte az erdőségnek, mely körös- 
körül elzárja a láthatárt, de ha az erdőnek elérjük a vélt szélét, 
látjuk, hogy csupán fák csoportja, mely mögött újabb s újabb ily 
csoportok, olykor kisebb erdők képezik azt a rengeteg erdőt, mely 
körülvenni látszik. A térség, a meddig szemünk ér, vagy szántó- 
föld és legelő — alkatrésze egyikének vagy nehányának ama 
gyönyörű pusztáknak, minők p. o. Tolnay Lajosé (Inárcsi 
puszta) vagy Rötzerék Puszta-Csíkosa, — vagy turján, mely 
távolról a legszebb vetésnek látszik, de megközelítve látjuk, hogy 
nádnak és sásnak tengere: tanyája számos vízimadárnak, melyek 
százféle hangja közül különösen a vízibika egyhangú bömbölése 
hallatszik, kivált estefelé, midőn a többi madár már elpihent és" 
szárnyra kél a Microlepidopterák és szúnyogok, valamint egy mér- 
ges csípésű, kellemetlen légyfaj legiója és megszólal a békák és 
tücskök zengzetes miliardja, elegikus hangulatot kölcsönözve a 
méla csendnek és mélységes nyugalomnak, mely oly jótékonyan 
hat a fővárosi ember elzaklatott kedélyére. 
